CELEX: 32009R0446
Language: sl
Date: 2009-05-14 00:00:00
Title: Uredba Komisije (ES) št. 446/2009 z dne 14. maja 2009 o uvrstitvi nekaterega blaga v kombinirano nomenklaturo

29.5.2009   
            
            
               SL
            
            
               Uradni list Evropske unije
            
            
               L 132/3
            
         
      UREDBA KOMISIJE (ES) št. 446/2009
   z dne 14. maja 2009
   o uvrstitvi nekaterega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice v Prilogi uvrsti pod oznako KN v stolpcu 2 iz razlogov, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) v obdobju treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Odbor za carinski zakonik ni izdal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice v Prilogi, se uvrsti v kombinirano nomenklaturo pod oznako KN v stolpcu 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. maja 2009
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Beli oluščeni in olupljeni zemeljski oreščki (blanširani arašidi).
                  Oluščeni zemeljski oreščki se blanširajo tako, da prehajajo skozi plinsko pečico s štirimi ogrevalnimi območji, v katerih se jedrca poparijo s škropljenjem vodne pare pri 88 do 93 °C, preden preidejo skozi dve hladilni območji.
                  Postopno povišanje temperature v jedrcih povzroči ekspanzijo in zaradi tega rdeča kožica odstopi. Kožica se pozneje odstrani z mehanskimi postopki.
                  Zemeljski oreščki, ki razen odstranitve kožice niso bili dalje obdelani, so lahko v razsutem stanju ali v kontejnerskih vrečah („big bags“) po približno 1 000 kg.
               
               
                  1202 20 00
               
               
                  Uvrstitev opredeljujeta splošni pravili 1 in 6 za razlago kombinirane nomenklature in besedilo oznak KN 1202 in 1202 20 00.
                  Blanširanje zemeljskih oreščkov je treba obravnavati kot toplotno obdelavo predvsem zaradi odstranitve rdeče kožice z jedrca, kar olajša njihovo uporabo. Taka obdelava ne spremeni značilnosti zemeljskih oreščkov kot naravnega proizvoda, niti ne postanejo primernejši za posebno rabo v primerjavi s splošno rabo (glej tudi pojasnjevalne opombe harmoniziranega sistema k poglavju 12, Splošno, drugi odstavek).
                  Zato je treba proizvod uvrstiti pod tarifno številko 1202.